CELEX: 22019D2061
Language: mt
Date: 2018-02-09 00:00:00
Title: Deċiżjoni tal-Kumitat Konġunt taż-ŻEE Nru 25/2018 tad-9 ta’ Frar 2018 li temenda l-Anness XIII (Trasport) tal-Ftehim ŻEE [2019/2061]

12.12.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 323/50
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 25/2018
         tad-9 ta’ Frar 2018
         li temenda l-Anness XIII (Trasport) tal-Ftehim ŻEE [2019/2061]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (il-“Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament (UE) 2017/1952 tal-Parlament Ewropew u tal-Kunsill tal-25 ta’ Ottubru 2017 li jħassar ir-Regolamenti (KE) Nru 2888/2000 u (KE) Nru 685/2001 tal-Parlament Ewropew u tal-Kunsill u r-Regolament tal-Kunsill (KEE) Nru 1101/89 (1) irid jiġi inkorporat fil-Ftehim ŻEE.
                  
               
                     (2)
                  
                  
                     Ir-Regolament (UE) 2017/1952 iħassar ir-Regolament tal-Kunsill (KEE) Nru 1101/89 (2), li huwa inkorporat fil-Ftehim ŻEE u li konsegwentement irid jitħassar skont il-Ftehim ŻEE.
                  
               
                     (3)
                  
                  
                     Għaldaqstant, jenħtieġ li l-Anness XIII tal-Ftehim ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            It-test tal-punt 44 (ir-Regolament tal-Kunsill (KEE) Nru 1101/89) tal-Anness XIII tal-Ftehim ŻEE jitħassar.
         
         
            Artikolu 2
            It-test tar-Regolament (UE) 2017/1952 bil-lingwa Iżlandiża u b’dik Norveġiża, li se jiġi ppubblikat fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fl-10 ta’ Frar 2018, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
         
         
            Magħmul fi Brussell, id-9 ta’ Frar 2018.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 284, 31.10.2017, p. 12.
         
            (2)  ĠU L 116, 28.4.1989, p. 25.
         
            (*1)  Ma huwa indikat l-ebda rekwiżit kostituzzjonali.